CELEX: C2006/281/31
Language: da
Date: 2006-11-18 00:00:00
Title: Sag C-347/06: Anmodning om præjudiciel afgørelse indgivet af Tribunale Amministrativo Regionale di Brescia (Italien) den 17. august 2006 — ASM Brescia SpA mod Comune di Rodengo Saiano

18.11.2006   
            
            
               DA
            
            
               Den Europæiske Unions Tidende
            
            
               C 281/19
            
         Anmodning om præjudiciel afgørelse indgivet af Tribunale Amministrativo Regionale di Brescia (Italien) den 17. august 2006 — ASM Brescia SpA mod Comune di Rodengo Saiano
   (Sag C-347/06)
   (2006/C 281/31)
   Processprog: italiensk
   Den forelæggende ret
   Tribunale Amministrativo Regionale di Brescia
   Parter i hovedsagen
   
      Sagsøger: ASM Brescia SpA
   
      Sagsøgt: Comune di Rodengo Saiano
   Præjudicielle spørgsmål
   
               1)
            
            
               Er en automatisk og generel forlængelse indtil den 31. december 2007 af de løbende koncessioner på distribution af naturgas, som oprindelig blev tildelt uden en forudgående udbudsprocedure, i strid med traktatens artikel 43, 49 og 86, stk. 1, og med principperne om ligebehandling, ikke-diskrimination og gennemsigtighed.
            
         
               2)
            
            
               Er en yderligere automatisk forlængelse indtil den 31. december 2009 af de løbende koncessioner på distribution af naturgas, som oprindelig blev tildelt uden afholdelse af en udbudsprocedure, i strid med traktatens artikel 43, 49 og 86, stk. 1, og med lighedsprincippet, forbuddet mod forskelsbehandling og princippet om gennemsigtighed, såfremt:
               
                           a)
                        
                        
                           koncessionshaveren har foretaget en fusion med et andet selskab, som gør det muligt at betjene en dobbelt så stor kundekreds som den, det største af de fusionerede selskaber havde før,
                        
                     
                           b)
                        
                        
                           koncessionshaveren har erhvervet har en kundekreds på over 100 000, distribuerer mere end 100 mio. kubikmeter gas pr. år eller driver virksomhed inden for et område svarende til en hel provins
                        
                     
                           c)
                        
                        
                           mindst 40 % af koncessionshaverens aktiekapital er afhændet til private aktionærer.
                        
                     
         
               3)
            
            
               Er en forlængelse af de løbende koncessioner på distributionen af naturgas i strid med den fjerde, ottende, tiende og attende betragtning til direktiv 2003/55/EF (1) og samme direktivs artikel 23, stk. 1, samt i strid med traktatens artikel 10, et rimelighedsprincip og proportionalitetsprincippet navnlig i betragtning af
               
                           a)
                        
                        
                           medlemsstaternes forpligtelse til at opfylde formålet om en liberalisering af markedet for naturgas inden den 1. juli 2007
                        
                     
                           b)
                        
                        
                           forbuddet for medlemsstaterne mod at vedtage eller opretholde nationale retsforskrifter, som er i strid med liberaliseringen af markedet for naturgas
                        
                     
                           c)
                        
                        
                           medlemsstaternes forpligtelse til at fastsætte en rimelig dato for overgangsperiodens varighed og stille objektive krav hertil.
                        
                     
         
      (1)  EUT L 176, s. 57.